கேள்வி: பிரியங்கா குரானா கோயல் பற்றி தகவல் சொல்.
பதில்: பிரியங்கா குரானா கோயல் (''Priyanka Khurana Goyal'') இந்தியா சேர்ந்த ஒரு வடிவழகியும் நடிகையுமாவார். 2016 ஆம் ஆண்டு நடைபெற்ற திருமதி பூமி அழகிப்போட்டியில் வெற்றி பெற்றார். 2015 ஆம் ஆண்டில் நடைபெற்ற திருமதி இந்தியா குயின் ஆஃப் சப்சுடன்சு அழகு போட்டியிலும் இவர் வெற்றி பெற்றார். கொல்கத்தாவில் உள்ள இந்திய மேலாண்மை நிறுவனத்தில் பட்டம் பெற்றார். நோமுரா செக்யூரிட்டீசு நிறுவனத்தில் நிர்வாக இயக்குநராகப் பணியாற்றினார், எடை மேலாண்மை, மன அழுத்த நிவாரணம், இயக்குநீர்ப் பிரச்சினைகள் மற்றும் நீரிழிவு நோய்களில் நிபுணத்துவம் பெற்ற யுவாப், சுகாதார மற்றும் ஆரோக்கிய அமைப்பை நிறுவினார். நிறுவனரும் நடிகையுமான இவர் டாடா நினைவு புற்றுநோய் மருத்துவமனையில் தன்னார்வலராக செயல்படுகிறார். பிரியங்கா, கிரீடத்தை வைத்திருப்பதைத் தவிர, ஒரு மனைவி, ஒரு தாய், ஒரு முதலீட்டு வங்கியாளர், ஒரு மருமகள், ஒரு குழு மேலாளர் மற்றும் இன்னும் பலவற்றையும் செய்கிறார். இவை அனைத்திற்கும் மத்தியில், தனது முதல் முன்னுரிமையை மறந்துவிடவில்லை என்றும் கூறுகிறார்.
கேள்வி: பிரியங்கா குரானா கோயல் - ஆரம்பகால வாழ்க்கை மற்றும் கல்வி என்பது என்ன?
பதில்: பிரியங்கா தில்லியில் பிறந்து வளர்ந்தார். கேசவ் மகாவித்யாலயாவில் தகவல் மற்றும் தொழில்நுட்பத்தில் இளங்கலைப் பட்டம் பெற்றார். கொல்கத்தாவிலுள்ள இந்திய மேலாண்மை நிறுவனத்தில் வணிக நிர்வாகத்தில் முதுகலைப் பட்டம் பெற்றார். அதன்பிறகு, இவர் நோமுரா செக்யூரிட்டீசு நிறுவனத்தில் நிர்வாக இயக்குநராக முதலீட்டு வங்கியில் பணிபுரிந்தார். பிரியங்கா தற்போது நோமுரா இந்தியாவில் நிர்வாக இயக்குநராக பணியாற்றுகிறார்.